Dette kameraet kan ha fanget Anjas drapsmann
Kameraet henger på veggen til Fjellstua, som er en av Norges mest besøkte turistattraksjoner. Fra stedet er det fantastisk utsikt over Ålesund. Politiet bekrefter at de har sikret seg opptak herfra.Den drepte bergensjenta har trolig snudd i området ved Fjellstua for å løpe tilbake til Fagerlia, hvor bestemorens bil stod parkert. Kameraet dekker ikke parkeringsplassen utenfor, så dersom politiet skal ha drapsmannen på video, er de avhengig av at han har beveget seg i området rundt utsiktsplatået i 2. etasje.- Vi samler inn videoovervåkningsbilder, videoer og foto. Det er svært viktig nå at de som sitter på slike fra siste uke og spesielt rundt onsdagen ikke sletter, men fryser og sikrer disse, sier politiadvokat Yngve Skovly.Politiet har en egen gruppe etterforskere som utelukkende jobber med å sjekke alibiet til vitner som er avhørt. Elektroniske spor kan brukes til å kontrollere hvorvidt de avhørte snakker sant om egne bevegelser.Hvor gjerningsmannen har flyktet etter å ha tatt seg ned fra byfjellet er vanskelig å anslå. Det er også bakgrunnen for at politiet har gått bredt ut og hentet inn video fra et usedvanlig stort område. Den ligger en nærbutikk på Fjelltun, men de har ikke kamera utendørs. Alle som handler i butikken vil imidlertid bli avbildet i kassa. Politiet får heller ikke hjelp fra eventuelle bompasseringer. Det diskuteres å innføre bomring inn til sentrum av Ålesund, men det er ikke iverksatt.
Overvåkningskameraet står 200 meter fra stedet hvor Anja Weløy Aarseth (21) ble funnet drept.